જોતજોતામાં ૬ મહિનાનો સમય વીતી ગયો. એક દિવસ સવાર સવારમાં પોતાનાં આંગણામાં પોતાનાં પતિની ચિર પરિચિત પુકાર સંભળાઈ !!!! જયારે ઋષિનું રૂપ ધારણ કરેલ ઇન્દ્ર ત્યાં સુધી સુઈજ રહ્યો હતો !!! એક પળમાં જ અહિલ્યાને અનર્થનું જ્ઞાન થઇ ગયું. મહર્ષિ ગૌતમની સામે જઈને અહિલ્યા પાંદડા કંપતા હોય એમ કંપતી કંપતી એમના ચરણોમાં પડી ગઈ !!! ત્યાં સુધીમાં તો ઇન્દ્રને પણ ઋષિના આવવાનું ભાન થઇ ગયું હતું. એ પણ થોડી ઘણી પણ વાર લગાડયા વગર ત્યાંથી ભાગી નીકળ્યો !!! અહિલ્યાનું આખું વૃત્તાંત જાણીને – સાંભળીને ઋષિ ગૌતમનો ક્રોધભભૂકી ઉઠયો. તરત જ એમણે શ્રાપ આપ્યો કે — ” જે સ્ત્રીને પોતાના પતિના સ્પર્શનું ભાન ના થયું …….. એ જીવિત ના રહી શકે !!! તન અને મનથી પત્થરની જેમ કઠોર વ્યવહાર કર્યો છે …. તો તું પણ પથ્થરના જેવીજ બની જા !!!!”